CELEX: 32001L0010
Language: sl
Date: 2001-05-22 00:00:00
Title: Direktiva Evropskega parlamenta in Sveta 2001/10/ES z dne 22. maja 2001 o spremembi Direktive Sveta 91/68/EGS v zvezi s praskavcem

Pomembno pravno obvestilo

|

32001L0010

Uradni list L 147 , 31/05/2001 str. 0041 - 0041

		Direktiva Evropskega parlamenta in Sveta 2001/10/ESz dne 22. maja 2001o spremembi Direktive Sveta 91/68/EGS v zvezi s praskavcemEVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 152(4)(b) Pogodbe,ob upoštevanju predloga Komisije [1],ob upoštevanju mnenja Ekonomsko-socialnega odbora [2],po posvetovanju z Odborom regij,v skladu s postopkom, določenim v členu 251 Pogodbe [3],ob upoštevanju naslednjega:(1) Pogoji v zvezi z zdravstvenim varstvom živali glede praskavca, ki zajemajo dajanje živali na trg, so določeni v Direktivi Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami [4].(2) Komisija je pridobila znanstvena mnenja, zlasti od Znanstvenega pripravljalnega odbora, o različnih vidikih transmisivnih spongiformnih encefalopatij (TSE). Pravila, določena v Direktivi 91/68/EGS bi bilo treba glede na ta mnenja revidirati.(3) Treba bi bilo sprejeti določbe za vse zadeve v zvezi s TSE, ki bi se zlasti uporabljale za proizvodnjo in dajanje živih živali in proizvodov živalskega izvora na trg iz člena 1(1) Uredbe (ES) št. 999/2001 Evropskega parlamenta in Sveta z dne 22. maja 2001 o določitvi podrobnih pravil za preprečevanje, obvladovanje in izkoreninjenje nekaterih transmisivnih spongiformnih encefalopatij [5].(4) Ta direktiva neposredno zadeva javno zdravje in je povezana z delovanjem notranjega trga. Posledično je primerno vzeti člen 152(4)(b) Pogodbe kot pravno podlago za sprejetje pravil za preprečevanje in nadzor nekaterih transmisivnih spongiformnih encefalopatij.(5) Direktivo 91/68/EGS je treba temu primerno spremeniti –SPREJELA NASLEDNJO DIREKTIVO:Člen 1Direktiva 91/68/EGS se spremeni:1. V členu 2(7) se "kakor je navedeno v oddelkih I in II Priloge B" nadomesti s "kakor je navedeno v oddelku I Priloge B".2. Člen 6(b) se črta.3. V členu 7(1) se "iz oddelkov II in III Priloge B" nadomesti z "iz oddelka III Priloge B".4. V členu 8(1) se "navedeno v oddelkih II in III Priloge B" nadomesti z "navedeno v oddelku III Priloge B".5. Oddelek II Priloge B se črta.Člen 21. Države članice sprejmejo zakone in druge predpise, potrebne za uskladitev s to direktivo, do 30. junija 2001. O tem takoj obvestijo Komisijo.Te določbe začnejo uporabljati s 1. julijem 2001.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva. Komisija o tem obvesti druge države članice.Člen 3Ta direktiva začne veljati dvajseti dan po objavi v Uradnem listu Evropskih skupnosti.Člen 4Ta direktiva je naslovljena na države članice.V Bruslju, 22. maja 2001Za Evropski parlamentPredsednicaN. FontaineZa SvetPredsednicaM. Winberg[1] UL C 45, 19.2.1999, str. 33.[2] UL C 258, 10.9.1999, str. 19.[3] Mnenje Evropskega parlamenta z dne 16. februarja 2000 (UL C 339, 29.11.2000, str. 128) in Sklep Sveta z dne 12. februarja 2001.[4] UL L 46, 19.2.1991, str. 19. Direktiva, kakor je bila nazadnje spremenjena z Odločbo Komisije 94/953/ES (UL L 371, 31.12.1994, str. 14).[5] UL L 147, 31.5.2001, str. 1.--------------------------------------------------